কয়েকদিন আগেই বাসের মধ্যে এক ছাত্রীর সামনে হস্তমৈথুন করার অভিযোগে উত্তপ্ত হয়েছিল দিল্লি। এবার সামনে এল আরেকটি নক্কারজনক ঘটনা। এক যুবতীর পোশাক বদলানোর ছবি তুলতে গিয়ে গ্রেফতার হলেন এক ব্যক্তি। ঘটনাটি ঘটেছে পশ্চিম দিল্লির কীর্তিনগরে। 
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে অভিযুক্তের নাম দীপক বোরা। ২৯ বছর বয়স্ক ওই ব্যক্তি চেন্নাইয়ের পেরাম্বুরের বাসিন্দা। 
জানা যাচ্ছে, ২৩ বছরের তরুণীটি বন্ধুদের সঙ্গে শিক্ষামূলক ভ্রমণে এসেছিলেন দিল্লিতে। যে হোটেলে উঠেছিলেন সেখানে শৌচাগারে গিয়ে পোশাক বদলানোর সময়ে টের পান, কেউ তাঁকে লক্ষ্য রাখছে। এর পরই আবিষ্কার করেন ভেন্টিলেটর দিয়ে ক্যামেরা তাক করে কেউ তাঁর পোশাক বদলানোর ছবি তুলছে। 

এই বিষয়ে অন্যান্য খবর

চলন্তে বাসে ছাত্রীকে ধর্ষণ, গ্রেফতার বিজেপি নেতা। ভাইরাল হল ভিডিও


সঙ্গে সঙ্গে তিনি বিষয়টি চিৎকার করে বন্ধুদের জানান ও থানায় খবর দেন। পুলিশ ঘটনাস্থলে পৌঁছে অভিযুক্তকে গ্রেফতার করে। তাঁর মোবাইলটি বাজেয়াপ্ত করা হয়েছে।